BASES REGULADORAS DO PROGRAMA “CONECTADAS” 2020
ADMINISTRACIÓN LOCAL — Provincial — Deputación Provincial (Subvencións e axudas, 20/01/2020)

A Deputación de Pontevedra, a través do Servizo de Igualdade, convoca a quinta edición do programa “Conectadas” co obxectivo de potenciar a participación e a promoción das mulleres e favorecer as relacións interpersoais igualitarias, impulsando accións formativas e incorporando de maneira transversal os principios de igualdade, corresponsabilidade e conciliación da vida persoal, laboral e familiar. A igualdade como dereito está recollida nos artigos 9.2 e 14 da Constitución española, co obxectivo de alcanzar unha sociedade máis democrática, xusta e solidaria. O principio de igualdade de trato entre mulleres e homes supón a ausencia de calquera discriminación, directa ou indirecta, por razón de xénero en todos os ámbitos da vida, concretamente nas áreas económica, social, laboral, cultural e educativa. O artigo 2 da Lei orgánica 3/2007, para a igualdade efectiva de mulleres e homes, establece que todas as persoas gozarán dos dereitos derivados do principio de igualdade de trato e da prohibición de discriminación por razón de xénero. Os poderes públicos deben adoptar as medidas oportunas para garantir o exercicio efectivo dos dereitos de mulleres e homes en condicións de igualdade. Cando se fala de igualdade de oportunidades entre mulleres e homes faise referencia á necesidade de garantir o acceso de todos os membros da sociedade á participación, sobre as bases da igualdade, nas distintas esferas e actividades citadas anteriormente, entre outras. Para que esta situación sexa real e efectiva a formación é un instrumento imprescindible. Un dos cambios máis destacados que experimentou a sociedade galega nos últimos anos foi no relacionado coa situación das mulleres. O seu nivel de formación constitúe un activo importantísimo para elas mes mas, para as empresas e para o conxunto da sociedade. Constitúe o obxecto destas bases a regulación da convocatoria pública por parte da Deputación de Pontevedra do programa “Conectadas” para o ano 2020, que ten por finalidade mellorar a formación básica das mulleres na comunidade para favorecer as relacións interpersoais e o intercambio de experiencias; contribuír a mellorar a súa empregabilidade e o seu mantemento no mercado de traballo; e reducir a fenda dixital mediante a utilización da información e as novas tecnoloxías. A Deputación considera necesario fomentar o asociacionismo entre as mulleres, xa que precisamente son as asociacións, federacións e fundacións que teñen por obxecto favorecer as mulleres as que, coas súas actividades, poden incidir de forma directa na participación e a promoción destas na sociedade pontevedresa. Este programa vai destinado a asociacións, federacións e fundacións sen fins de lucro que teñan como obxectivo e ámbito de actuación a promoción das mulleres e que apoien o seu desenvolvemento e apoderamento, o seu tecido asociativo e a paulatina consecución do obxectivo da igualdade de oportunidades entre mulleres e homes. As accións formativas estarán abertas a toda a poboación da provincia de Pontevedra, aínda que as mulleres terán preferencia. Reservarase o 25 % do total das prazas para homes, agás no bloque de contidos “Súmate ao cambio”, no que a participación pode ser mixta, xa que se cubrirán as prazas ao 50 % (no caso de existiren vacantes poderá ampliarse esta porcentaxe). As persoas participantes deberán ser maiores de idade ou polo menos ter os 16 anos feitos. As solicitudes presentaranse preferiblemente por vía electrónica a través do formulario normalizado dispoñible na sede electrónica da Deputación de Pontevedra ( https://sede.depo. gal ). A presentación electrónica será obrigatoria para as persoas xurídicas, as entidades sen personalidade xurídica e as persoas representantes dunha das anteriores. Se algunha destas persoas interesadas presenta a súa solicitude presencialmente requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que se realizase a emenda. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e certificados electrónicos (incluído o DNIe). Excepcionalmente, para minimizar os efectos da fenda dixital e facilitarlles ás asociacións o cumprimento das súas obrigas en aplicación da normativa específica, e en función dos medios técnicos dispoñibles, poderán presentarse as solicitudes presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible en https://sede.depo. gal, segundo o previsto no artigo 14.1 da Lei 39/2015, de 1 de outubro, do procedemento administrativo común das administracións públicas (LPACAP). O prazo de presentación de solicitudes será de 30 días naturais e comezará a partir do día seguinte ao da publicación desta convocatoria no Boletín Oficial da Provincia de Pontevedra (BOPPO). Para a tramitación des te procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan a estas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención destes datos poderáselles solicitar ás persoas interesadas a presentación dos documentos correspondentes. As entidades interesadas deberán achegar coa solicitude a seguinte documentación: A documentación complementaria presentarase preferiblemente por vía electrónica. As persoas interesadas responsabilizaranse da veracidade dos documentos que presenten. Excepcionalmente, a Deputación de Pontevedra poderá requirir a exhibición do documento orixinal para o cotexo da copia electrónica presentada. A presentación electrónica será obrigatoria para quen teña esta obriga. Se algunha das persoas interesadas presenta a documentación complementaria presencialmente requiriráselle que a emende a través da súa presentación electrónica. Para estes efectos considerarase como data de presentación aquela na que se realice a emenda. No caso de que algún dos documentos que se presenten de forma electrónica supere os tamaños máximos establecidos ou teña un formato non admitido pola sede electrónica da Deputación de Pontevedra permitirase a súa presentación de forma presencial dentro dos prazos previstos. As persoas non obrigadas á presentación electrónica terán opción de presentala presencialmente en calquera dos lugares e rexistros establecidos na normativa reguladora do procedemento administrativo común. Non será necesario achegar os documentos que xa foran presentados anteriormente. Para estes efectos a persoa interesada deberá indicar en que momento e ante que órgano administrativo os presentou. Nos supostos de imposibilidade material de obter o documento o órgano competente poderá requirirlle á persoa interesada a súa presentación ou, no seu defecto, a acreditación por outros medios dos requisitos aos que se refire, con anterioridade á formulación da proposta de resolución. Todos os trámites administrativos que as persoas interesadas realicen durante a tramitación deste procedemento presentarase preferiblemente por vía electrónica a través do modelo “instancia xenérica”, dispoñible en https://sede.depo. gal. Se a solicitude non reúne os datos esixidos na convocatoria ou calquera dos previstos no artigo 66 da LPACAP requiriráselle á persoa interesada, de conformidade co establecido no artigo 68 desta, que emende as faltas ou presente os documentos preceptivos nun prazo de 10 días hábiles, indicándolle que, en caso de non o facer, se terá por desistida a súa solicitude, que se arquivará sen máis trámites. As notificacións de resolucións e actos administrativos practicaranse preferentemente por medios electrónicos e, en todo caso, cando as persoas interesadas estean obrigadas a recibilas por esta vía. As persoas interesadas que non estean obrigadas a recibir notificacións electrónicas deberán manifestar expresamente a modalidade escollida para a notificación (electrónica ou en papel). As persoas interesadas obrigadas a recibir notificacións só por medios electrónicos deberán optar en todos os casos por este método, sen que sexa válida nin produza efectos no procedemento unha opción diferente. As notificacións electrónicas practicaranse a través de Carpeta Ciudadana e de Dirección Electrónica Habilitada única. Ambos os sistemas son accesibles desde https://sede.depo. gal. As notificacións entenderanse como practicadas no momento no que se produza o acceso ao seu contido e rexeitadas cando transcorresen 10 días naturais desde a posta a disposición da notificación sen que se acceda ao seu contido. O sistema remitiralle ás persoas interesadas avisos da posta a disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicará a notificación polos medios previstos na normativa reguladora do procedemento administrativo común. As accións formativas terán unha duración de 35 horas, repartidas entre 2 e 3 horas semanais, e a entidade solicitante poderá escoller se estas se realizan no mesmo día ou en días alternos, dependendo das necesidades das persoas participantes. Estas horas semanais poderanse incrementar ata un máximo de 5 horas en caso de considerarse oportuno pola actividade que se vaia desenvolver. Nos contidos de todas as accións formativas deberá incluírse de forma transversal o tratamento da igualdade efectiva entre mulleres e homes. Ademais, impartirase un módulo de cinco horas de duración de sensibilización na igualdade de oportunidades entre mulleres e homes que se realizará como mínimo en dúas sesións. Este módulo é obrigatorio, polo que as persoas participantes que non asistan non recibirán o diploma. Ademais, aquelas entidades que se neguen á súa realización serán penalizadas e non poderán participar na vindeira edición do programa. O número máximo de prazas por cada acción formativa establecerase no catálogo segundo a especialidade, e poderá variar entre 20 e 25. Para levar a cabo calquera acción formativa será necesario reunir un mínimo de 15 persoas. De non ser así, a entidade deberá poñerse en contacto co Servizo de Igualdade do organismo provincial e valorar as opcións existentes antes de anular o curso. No caso de que se queiran ampliar as prazas debido á elevada demanda a entidade poderá solicitarllo á Deputación sempre que as instalacións e o tipo de obradoiro o permitan. A institución provincial levará a cabo estas accións formativas a través dunha empresa especializada na materia, responsable da execución, da coordinación e da avaliación do programa. Os obradoiros deberán realizarse durante o ano 2020. Cada entidade poderá escoller unha soa acción formativa do catálogo ofertado e aceptará as obrigas que correspondan para cada unha delas: Na elección da acción formativa deberán terse en conta as instalacións e os equipamentos dos que dispón a entidade e as súas características específicas, ademais do material que deberá levar o alumnado, tendo en conta o que recolle o catálogo para cada acción formativa. A entidade proporcionará a súa sede ou un local de uso público para a realización do obradoiro. Este deberá contar cunha aula-obradoiro debidamente acondicionada, con espazo suficiente para a realización de actividades prácticas ou tarefas manuais, con ventilación natural, iluminación suficiente, electricidade e toma de auga. Esta aula deberá estar equipada, ademais, con mobiliario para a persoa docente e para as persoas participantes do obradoiro (mesas e cadeiras). Ao se adherir a este programa a entidade solicitante autorizará a Deputación a publicar na páxina web os datos de contacto e o lugar no que se levará a cabo o obradoiro e a incorporar a relación de persoas participantes aos ficheiros informáticos da institución provincial. Os datos persoais recollidos serán incorporados e tratados en ficheiros inscritos na Axencia Española de Protección de Datos coa finalidade de conter a información das persoas que participan nos programas financiados pola Deputación. Así mesmo, as entidades participantes autorizarán a obtención de imaxes das instalacións onde se levará a cabo a acción formativa escollida, co fin de poder verificar que o local cumpre as condicións óptimas para o correcto desenvolvemento do obradoiro. Calquera anomalía que se advirta sobre o bo desenvolvemento do obradoiro deberá comunicárselle inmediatamente ao Servizo de Igualdade da institución provincial para así poder emendala. As entidades participantes no programa non poderán esixirlles ás persoas que realicen a acción formativa ningunha cota ou contía económica. No caso de calquera reclamación ou queixa por este motivo as entidades poden ser penalizadas coa prohibición de participaren en edicións posteriores. Unha vez concedida a acción formativa e establecida a data de inicio a entidade solicitante deberá enviarlle a relación definitiva das persoas participantes á empresa adxudicataria, como mínimo cunha semana de antelación respecto ao día de comezo marcado. Nesta relación figurarán os nomes e apelidos, o número de DNI e o teléfono de contacto de cada participante. As persoas participantes en cada obradoiro serán responsables de levar os materiais esixidos en caso de que fose preciso para a realización da acción formativa escollida (ver catálogo), polo que é importante, á hora de elixir, ter en conta de que materiais deben dispoñer. Unha vez comezado o curso será cada participante quen decida se quere ou non asinar a cesión de dereitos de imaxe que permite a obtención de fotos durante a execución dos obradoiros para a difusión e a promoción do programa. Unha vez rematada a acción formativa entregaráselles un diploma acreditativo da boa execución e das horas de formación recibidas ás persoas participantes que cumprisen os requisitos de asistencia e entregasen previamente unha copia do DNI. Estes diplomas poderán entregarse ao remate de cada acción ou á finalización do programa. Neste último caso realizarase unha clausura e entrega conxunta dos diplomas ás diferentes entidades participantes. Para a obtención do diploma non se poderá superar o 15 % de faltas inxustificadas nin o 25 % de faltas xustificadas. A asistencia ao módulo de igualdade é obrigatoria; as persoas participantes que non asistan non recibirán o diploma. A Deputación levará a cabo as accións formativas a través dunha empresa especializada na materia, responsable da execución, coordinación e avaliación do programa. A empresa adxudicataria achegará en cada acción formativa os seguintes elementos: Polo xeral as aulas deberán contar, segundo a acción formativa escollida, con equipos audiovisuais, informáticos ou utensilios de cociña. No caso de non contar con todo o equipamento mencionado terá que achegalo a empresa adxudicataria, sempre e cando exista a posibilidade de que permaneza instalado na aula durante o tempo que dure a actividade sen risco de que o manipulen persoas alleas. A empresa adxudicataria será a responsable de coordinar coa presidencia da entidade o lugar onde se impartirá a acción formativa, do que deberá dispoñer a asociación. Tamén se encargará de solicitar a relación definitiva de persoas participantes e de realizar as comunicacións precisas para informar do día, da hora e do lugar de realización. A instrución dos expedientes corresponderalle, de acordo coa competencia para coñecer e resolver as solicitudes, ao Servizo de Igualdade, e a adxudicación á Xunta de Goberno. No caso de que o número de solicitudes exceda o número de accións formativas ofertadas terase en conta o rexistro de entrada daquelas que estean debidamente cubertas e que tamén acheguen a documentación esixida no prazo estipulado, e terán prioridade as entidades de mulleres. Se a solicitude non está debidamente cuberta ou non se achega a documentación esixida requiriráselle á entidade interesada que, nun prazo máximo e improrrogable de 10 días, emende a falta ou presente os documentos preceptivos coa advertencia de que de non presentalos se considerará desistida a súa petición. A contía consignada para o programa “Conectadas”, que se regula nesta convocatoria, ascende para o ano 2020 a trescentos vinte e catro mil (324.000,00) euros, con cargo á aplicación orzamentaria 20/250.2315.227.07 do Orzamento ordinario da Deputación. A institución provinc ial establece a convocatoria das accións formativas do programa “Conectadas”, no marco de actividades para mulleres, ofertando inicialmente un total de 231, que poderán incrementarse con base no prezo definitivo da empresa adxudicataria. No suposto de que as accións ofertadas nesta convocatoria non quedasen cubertas o organismo provincial poderá abrir unha nova convocatoria. Débese facer constar a organización e a colaboración da Deputación de Pontevedra mediante a inclusión da súa imaxe institucional en toda a publicidade que se elabore, de conformidade co artigo 31 do Real decreto 887/2006, de 21 de xullo, polo que se aproba o Regulamento da Lei xeral de subvencións (LXS). Para as posibles consultas relacionadas con este tema está dispoñible o enderezo de correo electrónico comunicacion@depo. gal. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a exactitude destes e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa en interese público ou o exercicio de poderes públicos segundo as normas de rango legal recollidas no apartado “normativa aplicable”, dispoñible na ficha do procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público xeral, dada a publicación de actos prevista no punto noveno. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.Este programa terá vixencia ata o 31 de decembro de 2020, prazo que poderá ampliarse para a súa adecuada execución.